Straipsnio pavadinimas

Vardas Pavardė1, Vardas Pavardė2, Vardas Pavardė1, 2

1Organizacija, 2Organizacija

Santraukoje straipsnio originalo kalba pateikiamas trumpas straipsnio turinys, aprašoma mokslinė problema, pateikiami pagrindiniai rezultatai ir pagrindines tyrimo išvados. Rekomenduojama vengti bendro temos aprašymo. Santrauka turi būti sudaryta iš vienos pastraipos joje pateikiamas problemos aprašymas, tyrimo metodai ir pagrindiniai tyrimo rezultatai. Santraukos apimtis – 600–1000 simbolių skaičiuojant su tarpais.

**Raktiniai žodžiai:** Ne daugiau kaip 5 straipsnio turinio esmę nusakantys prasminiai žodžiai

Įvadas

Leidinyje skelbiami kasmet vykstančios tarptautinės mokslinės-praktinės konferencijos „Žmogaus ir gamtos sauga“ pranešimų pagrindu parengti moksliniai straipsniai.

Moksliniai straipsniai rengiami tokios struktūros: straipsnio pavadinimas, autoriaus vardas ir pavardė, organizacija, straipsnio santrauka originalo kalba, santraukos pabaigoje naujoje eilutėje pateikiami ne daugiau kaip 5 straipsnio turinio esmę nusakantys prasminiai žodžiai. Toliau pateikiamas įvadas (nurodant tyrimų objektą ir tikslą), tyrimų metodika, tyrimų rezultatai ir rezultatų aptarimas, išvados, literatūra. Straipsnio pabaigoje pateikiama santrauka anglų kalba, straipsnio įteikimo konferencijos koordinatoriams data, nurodant metus, mėnesį ir dieną, taip pat duomenys apie autorių (-ius): vardas, pavardė, mokslinis laipsnis ir vardas, atstovaujama organizacija, adresas, telefonas, elektroninis paštas.

Mokslinio straipsnio apimtis 4–6 puslapiai. Paskutinis puslapis turi būti užpildytas ne mažiau kaip dviem trečdaliais puslapio. Parengti mokslinių straipsnių rankraščiai siunčiami elektroniniu paštu konferencijos organizatoriams. Konferencijos organizatoriai mokslinio straipsnio recenzentu skiria vieną iš konferencijos mokslo komiteto narių. Autoriai, atsižvelgdami į recenzento pastabas, straipsnį pataiso ir atsiliepime pateikia motyvuotus paaiškinimus, ypač atkreipdami dėmesį į pastabas, į kurias nebuvo atsižvelgta.

Autoriai konferencijos koordinatoriams elektroniniu paštu atsiunčia pataisyto, suredaguoto ir pilnai spaudai parengto mokslinio straipsnio elektroninę versiją, vieno mokslo komiteto nario recenziją, rekomenduojančią spausdinti straipsnį konferencijos leidinyje, ir atsiliepimą recenzentui. Spausdintinus straipsnius atrenka konferencijos mokslo komitetas.

Straipsniai turi būti parengti tekstų redaktoriumi Microsoft Word, \*.docx dokumento formate. Straipsnis (tekstas, formulės, lentelės, paveikslai) maketuojamas A4 (210x297 mm) formato lapuose su tokiomis paraštėmis: viršuje – 25 mm, apačioje – 20 mm, kairėje ir dešinėje – 18 mm.

Pagrindinis tekstas rašomas 11 pt dydžio Times New Roman šriftu vienos eilutės eilėtarpiu paliekant 3 pt tarpą po pastraipos. Naujoje eilutėje tekstas rašomas su 7 mm pirmos eilutės įtrauka ir lygiuojamas pagal abu puslapio kraštus.

Straipsnio pradžioje atskiromis pastraipomis pateikiami: straipsnio pavadinimas, straipsnių autorių nesutrumpinti vardai ir pavardės, organizacija (darbovietė) ir mokslinio straipsnio santrauka. Straipsnio pavadinimas turi būti rašomas visomis didžiosiomis raidėmis, 14 pt, kairiame krašte, paryškintas ir 12 pt tarpais po pastraipų. Autorių vardai ir pavardės rašomi 12 pt šriftu, paryškinti, kairiame krašte. Organizacijos pavadinimas rašomas 12 pt šriftu, lygiuojama pagal kairiąją paraštę. Autorių vardai gali būti susieti su institucijomis naudojant skaičius viršutinio indekso formatu: tas pats numeris po autoriaus vardo ir pavardės bei prieš instituciją (žr. pavyzdį šiame dokumente). Santrauka ir prasminiai žodžiai pateikiami 10 pt šriftu ir taip pat lygiuojami pagal kairiąją paraštę.

Šis mokslinio straipsnio šablonas yra parengtas vadovaujantis straipsniams keliamais reikalavimais atskiroms mokslinio straipsnio dalims naudojant maketavimo stilius. Koks stilius naudojamas atskiroms straipsnio dalims (skyrių pavadinimams, tekstui, lentelių ar paveikslų pavadinimams ar lentelių tekstui ir pan.) galima matyti stilių sąraše pažymėjus aktualios dalies teksto fragmentą.

Tyrimų metodika

Visų struktūrinių dalių (skyrių) pavadinimai rašomi 11 pt, Bold šriftu, lygiuojama kairėje. Poskyrių pavadinimai (jei tokių yra) rašomi iš naujos eilutės 11 pt, Italic šriftu, tekstą tęsiant toje pačioje eilutėje.

Tyrimų metodikos dalyje aprašoma tyrimuose naudota įranga, metodai, rezultatų patikimumo vertinimo ir kiti aktualūs klausimai leidžiantys atkartoti atliktus tyrimus. Lentelės ir paveikslai pateikiami tekste, po nuorodų į juos, pasibaigus pastraipai, tačiau negali būti pateikiami po išvadomis. Jei tekste pateikiamos nuotraukos, jos turi būti geros kokybės ir tinkamos raiškos, kad būtų matoma ir įskaitoma visa jose pateikiama aktuali informacija. Užrašai po paveikslais, lentelių pavadinimai rašomi centruotai 10 pt Normal šriftu lietuviškai ir 10 pt, Italic santraukos (pvz. anglų) kalba. Paveikslų ir lentelių numeriai rašomi paryškintu Bold šriftu. Pastabos po lentelėmis (jei tokių yra) rašomos 8 pt, Normal šriftu ir santraukos kalba 8 pt, Italic. Lentelių ir paveikslų plotis neturi patekti į dokumento paraštes. Kiekvienas paveikslas ar lentelė turi būti pavadintas pagal straipsnio tekste suteiktą numeraciją, pvz. „1 pav.“.

Lentelių ir paveikslų numeracijos ir apipavidalinimo pavyzdžiai pateikiami toliau.

**1 lentelė.** Lentelės pavadinimas

**Table 1.** Table title

|  |  |
| --- | --- |
| Šiluminės aplinkos parametrai*Parameters of the Thermal Environment* | Nustatytos šiluminės aplinkos parametrų vertės*Estimated thermal environment parameters* |
| Suvirinimo patalpose*In welding facilities* | Sandėliuose*In stores* | Surinkimo – ardymo patalpose*In assembling – disassembling rooms* |
| Oro temperatūra, t, oC*Air temperature, t, oC* | 24–26 | 10–15 | 14–19 |
| Oro santykinis drėgnis, φ, %*Air relative humidity, φ, %* | 44–49 | 53–65 | 60–63 |
| Oro judėjimo greitis, v, m.s-1*Air speed, v, m.s-1* | 0,1–0,2 | 0,2–0,3 | 0,2–0,4 |

Pastaba

Note

Lentelės antraštės, paveikslų ašių pavadinimai bei grafikų legendos pateikiamos lietuvių ir anglų kalbomis.

**1 pav.** Paveikslo pavadinimas

**Fig. 1.** Title of the Figure

Tekste rekomenduojama vengti diagramų ar kitos grafinės informacijos ekrano nuotraukų, ypač jei tokių vaizdų šriftai yra žymiai mažesni, nei pagrindinis straipsnio teksto šriftas. Visame tekste būtina naudoti nuoseklų diagramų, nuotraukų ir kitų paveikslų formatavimo stilių.

|  |  |
| --- | --- |
|  | Shape  Description automatically generated with medium confidence |
| **2 pav**. Paveikslo pavadinimas | **3 pav**. Paveikslo pavadinimas |
| **Fig. 2.** Title of the Figure | **Fig. 3.** Title of the Figure |

Formulių pagrindiniai simboliai rašomi Microsoft Word formulių rašymo priemonėmis. Kai tekste pateikiamos įvairių kintamųjų santrumpos, visi kintamieji tekste ir tekste pateikiamose formulėse turi būti pateikiami Italic šriftu. Tekste formulės ir lygtys rašomos naujoje eilutėje ir yra centruojamos, o numeruojamos arabiškais skaitmenimis paprastuosiuose (lenktiniuose) skliaustuose pagal dešiniąją puslapio paraštę. Jei formulėje ar lygtyje naudojami dydžiai neaiškinami, iš karto po formule toje pačioje eilutėje rašomas taškas. Jeigu naudojami dydžiai aiškinami – po formule dedamas kablelis, o naujoje eilutėje be įtraukos rašomas žodelis „čia“, po kuriuo kiekvienas formulėje naudojamas dydis aiškinamas vis naujoje eilutėje, pateikiami kiekvieno aiškinamo dydžio vienetai (dimensijos).

 $x=\frac{b+\sqrt{b^{2}-4ac}}{2d},$ (1)

čia *a* – kintamasis vienas, vienetai;

 *b* – kintamasis du, vienetai;

 *c* – kintamasis trys, vienetai;

 *d* – kintamasis keturi, vienetai.

Literatūros šaltinių nuorodoms tekste ir literatūros sąrašo sudarymui naudojamas APA citavimo stilius. Šaltinių nuorodos tekste pateikiamos paprastuosiuose skliaustuose nurodant autoriaus pavardę (be vardo raidės) ar šaltinio pavadinimo pirmą žodį (kai autorius yra pvz. institucija) ir šaltinio publikavimo metus, pvz., (Petraitis, 2022), (Valstybės…, 2003). Jei literatūros šaltinis yra daugiau nei vieno autoriaus, nurodoma tik pirmojo autoriaus pavardė, o po jos rašoma tekste lietuvių kalba „ir kt.“, o anglų kalba „et al“, pvz., (Jonaitis ir kt., 2022), (Johanson et al., 2003). Jei cituojamo šaltinio autoriaus (-ių) pavardė nurodoma tekste, skliausteliuose galima nurodyti tik publikavimo metus. Jei tekste cituojami literatūros šaltiniai, citatos rašomos kabutėse, papildomai nurodant šaltinio, iš kurio cituojama, puslapio numerį, pvz. Kadangi Petraitis (2022) įrodė, kad …, „tai atitiko anksčiau gautus rezultatus“ (Kramer, 2003, p. 15).

Literatūros sąrašas sudaromas abėcėlės tvarka pagal autorių pavardes ar šaltinio pavadinimo pirmą žodį. Pirmiausiai dėstomi bibliografiniai aprašai lotyniškais rašmenimis, po to kitais (pvz., kirilica). Keletas to paties autoriaus darbų rašomi chronologiškai. Jei to paties autoriaus leidiniai išleisti tais pačiais metais, rašoma taip: 2019a, 2019b ir t. t.

Literatūros sąraše sutrumpinimai nenaudojami, o pateikiamos visų šaltinio bendraautorių pavardės ir pilnas šaltinio pavadinimas. Visi įrašai žymimi arabiškais skaitmenimis ir numeruojami iš eilės. Išsamesnę informaciją apie APA citavimo stilių galima surasti adresu <https://biblioteka.vdu.lt/studijoms/bibliografines-nuorodos/apa-citavimo-stilius/>.

Po literatūros sąrašo pateikiama santrauka anglų kalba, straipsnio gavimo ir pateikimo spaudai datos, duomenys apie autorių ar autorius originalo ir anglų kalbomis (žr. pavyzdį).

Rezultatai ir aptarimas

Šioje straipsnio dalyje pateikiami tyrimų rezultatai, kurie aprašomi tekstu, grindžiami skaičiavimų rezultatais, informacija pateikiama grafikuose, paveiksluose ir pan. Tyrimo rezultatų skyriuje gautus rezultatus rekomenduojama lyginti su kitų autorių darbų rezultatais.

Išvados

1. Išvados atspindi pagrindinius tyrimo rezultatus ir turi būti numeruojamos.
2. Pateikiamos tik pagrindinės išvados, pagrįstos tyrimų rezultatais.
3. Nuorodos į literatūrą išvadose nenaudojamos.

Padėka

Jei reikia, pateikite padėkas čia. Šis skyrius yra neprivalomas.

Literatūra

1. Boon, N. E., Yahya, A., Kheiralla, A. F., Wee, B. S., Gew, S. K. (2005). A tractor-mounted, automated soil penetrometer–shearometer unit for mapping soil mechanical properties. Biosystems engineering, 90(4), 381–396.
2. Danilčenko, H., Jarienė, E., Tarasevičienė, Ž., & Baliukonienė, V. (2004). Daigintų grūdų ir sėklų skirtų maistui užterštumas mikromicetais. Vagos: mokslo darbai., 2004, Nr. 65 (18).
3. Daukantienė, V. (2013). Siuvinių gamybos technologija (2-oji patais. ir papild. laida). Kaunas: Technologija.
4. European Commission. (2011). 2012 Blueprint to safeguard Europe's water resources. Luxembourg: Publishing Office.
5. Kežutytė, T., Drevinskas, T., Maruška, A., & Briedis, V. (2011). Study of tolnaftate release from fatty acids containing ointment and penetration into human skin ex vivo. Acta Poloniae Pharmaceutica – Drug Research, 68(6), 965–973.
6. Kriščiūnas, B. ir Dėdelė, A. (2014). Aplinkos inžinerija: mokomoji knyga. Kaunas: Vytauto Didžiojo universitetas.
7. Lietuvos higienos norma (2003). Šiluminis komfortas ir pakankama šiluminė aplinka darbo patalpose. Parametrų norminės vertės ir matavimo reikalavimai (HN 69:2003). Prieiga per internetą: https://e-seimas.lrs.lt/portal/legalAct/lt/TAD/TAIS.230880
8. Šatkauskienė, I. (2012). Microfauna of lichen (*Xanthoria parietina*) in Lithuania: Diversity patterns in polluted and non-polluted sites. Baltic Forestry, 18(2), 255–262. Prieiga per internetą: http://www.balticforestry.mi.lt/bf/PDF\_Articles/2012-18[2]/Satkauskiene\_2012%2018(2)\_255\_262.pdf
9. Venckus, Z. (2008). *Aplinkos apsaugos politika ir teisė*. Vilnius: Technika. doi:10.3846/900-S
10. Vytauto Didžiojo universiteto biblioteka. (2023). Kaip cituoti. Prieiga per internetą: <http://biblioteka.vdu.lt/bibliografines-nuorodos>

Name Surname, Name Surname, Name Surname

Manuscript Title

This document contains requirements for the preparation of scientific article for the scientific journal.

**Keywords:** Max. 5 keywords

Gauta 2024 m. ……… mėn., atiduota spaudai 2024 m. ……... mėn.

Vardas PAVARDĖ. Vytauto Didžiojo universiteto Žemės ūkio akademijos Inžinerijos fakulteto Žemės ūkio inžinerijos ir saugos katedros docentas. Adresas: Studentų g. 15a, LT-53362, Akademija, Kauno r., tel.: +370 37 752357, +370 000 00000, el. paštas: vardas.pavarde@vdu.lt

Name SURNAME. Vytautas Magnus University Agriculture Academy, Faculty of Engineering, Department of Agricultural Engineering and Safety, assoc. prof. Address: Studentų g. 15a, LT-53362, Akademija, Kaunas dist. Phone: +370 37 752357, +370 000 00000, e-mail: name.surname@vdu.lt